CELEX: 32011D0741
Language: fi
Date: 2011-11-14 00:00:00
Title: 2011/741/: Komission päätös, annettu 14 päivänä marraskuuta 2011 , Euroopan parlamentin ja neuvoston direktiivin 94/9/EY 7 artiklan soveltamisesta Saksan viranomaisten toteuttamaan Expert XP-Ex-1 -matkapuhelinta koskevaan kieltotoimenpiteeseen ATEX DE-01-11 (tiedoksiannettu numerolla K(2011) 8046) ETA:n kannalta merkityksellinen teksti

16.11.2011   
            
            
               FI
            
            
               Euroopan unionin virallinen lehti
            
            
               L 297/66
            
         KOMISSION PÄÄTÖS,
   annettu 14 päivänä marraskuuta 2011,
   Euroopan parlamentin ja neuvoston direktiivin 94/9/EY 7 artiklan soveltamisesta Saksan viranomaisten toteuttamaan ”Expert XP-Ex-1” -matkapuhelinta koskevaan kieltotoimenpiteeseen ATEX DE-01-11
   (tiedoksiannettu numerolla K(2011) 8046)
   (ETA:n kannalta merkityksellinen teksti)
   (2011/741/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon räjähdysvaarallisissa tiloissa käytettäviksi tarkoitettuja laitteita ja suojajärjestelmiä koskevan jäsenvaltioiden lainsäädännön lähentämisestä 23 päivänä maaliskuuta 1994 annetun Euroopan parlamentin ja neuvoston direktiivin 94/9/EY (1) (ATEX-direktiivi) ja erityisesti sen 7 artiklan,
   sekä katsoo seuraavaa:
   
               (1)
            
            
               Direktiivin 94/9/EY 2 artiklan 1 kohdan mukaan jäsenvaltioiden on toteutettava tarvittavat toimenpiteet sen varmistamiseksi, että laitteita ja suojajärjestelmiä, joihin kyseistä direktiiviä sovelletaan, voidaan saattaa markkinoille tai ottaa käyttöön ainoastaan, jos ne eivät vaaranna ihmisten ja joissakin tapauksissa kotieläinten ja omaisuuden turvallisuutta ja terveyttä, kun ne on asennettu ja huollettu asianmukaisesti ja kun niitä käytetään niiden käyttötarkoituksen mukaisesti.
            
         
               (2)
            
            
               Direktiivin 94/9/EY 7 artiklan 1 kohdassa säädetään, että jos jäsenvaltio toteaa, että laitteet tai suojajärjestelmät, joissa on CE-merkintä ja joita käytetään niiden tarkoituksen mukaisesti, ovat omiaan vaarantamaan ihmisten ja joissain tapauksissa kotieläinten tai omaisuuden turvallisuuden, sen on toteutettava tarvittavat toimenpiteet sellaisten laitteiden tai suojajärjestelmien poistamiseksi markkinoilta, niiden markkinoille saattamisen, käyttöön ottamisen tai käytön kieltämiseksi taikka niiden vapaan liikkuvuuden rajoittamiseksi. Jäsenvaltion on toimitettava komissiolle välittömästi tällaisesta toimenpiteestä ja ilmoitettava perustelut päätökseensä.
            
         
               (3)
            
            
               Direktiivin 94/9/ETY 7 artiklan 2 kohdan mukaan komissio ilmoittaa asianomaisia osapuolia kuultuaan, katsooko se toimenpiteen olevan perusteltu. Jos toimenpide katsotaan perustelluksi, komissio ilmoittaa asiasta jäsenvaltioille, jotta ne voivat ryhtyä kyseistä laitetta tai suojajärjestelmää koskeviin tarvittaviin toimiin direktiivin 94/9/EY 2 artiklan 1 kohtaan perustuvien velvollisuuksiensa mukaisesti.
            
         
               (4)
            
            
               Saksan viranomaiset ilmoittivat komissiolle virallisesti 17 päivänä maaliskuuta 2011 merkkiä ja tyyppiä XP-EX-1 olevan matkapuhelimen, jota valmistaa Experts Intrinsic Safety Specialists (Groningsewet 7, 2994 LC Barendrecht, NEDERLAND), markkinoille saattamista koskevasta kieltotoimenpiteestä ja niiden poistamista markkinoilta/jälleenmyyjiltä. Komissiolle toimitettujen asiakirjojen mukaan kyseisen tuotteen osalta on noudatettu direktiivin 94/9/EY 8 artiklan 1 kohdan b alakohdassa tarkoitettua vaatimustenmukaisuuden arviointimenettelyä, mistä on todisteena EY-tyyppitarkastustodistus N:o BKI09ATEX0014 X, jonka on myöntänyt BKIEx – ExVÁ Robbanásbiztos Berendezések Vizgáló Állomása Kft., Mikoviny Samuel u. 2–4, 1037 MAGYARORSZÁG/HUNGARY – ilmoitettu laitos N:o 1418.
            
         
               (5)
            
            
               Saksan viranomaiset ilmoittivat toimenpiteensä perusteeksi sen, että tuote ei ole direktiivin 94/9/EY 3 artiklassa tarkoitettujen ja liitteessä II – erityisesti sen kohdissa 1.0.5 (Merkintä) ja 1.3 (Mahdolliset syttymislähteet) – esitettyjen olennaisten turvallisuus- ja terveysvaatimusten mukainen. Tämä johtuu yhdenmukaistetun standardin EN 60079–11:2007 Räjähdysvaaralliset tilat – Osa 11: Luonnostaan vaarattomat laitteet (IEC 60079–11:2006), johon viitataan BKIEx – ExVÁ:n antamassa EY-tyyppitarkastustodistuksessa, virheellisestä noudattamisesta tai standardissa itsessään olevista puutteellisuuksista:
               
                           —
                        
                        
                           kohta 5.3 (energian- ja tehonrajoitus ei vaatimusten mukainen),
                        
                     
                           —
                        
                        
                           kohta 6.3.1.1 (vähimmäisetäisyyksiä ei noudateta: jännite 4,2 V edellyttää 1,5 mm:n etäisyyttä; etäisyys on nyt noin 0,2 mm),
                        
                     
                           —
                        
                        
                           kohta 10.5.3 (virtalähde ei vaatimusten mukainen),
                        
                     
                           —
                        
                        
                           kaavio/taulukko (pääpiirilevyn kapasitanssi ilman rajoittavia tekijöitä; enimmäismäärä 299 μF on 3 000-kertainen sallittuun rajaan verrattuna).
                        
                     
         
               (6)
            
            
               Saksan viranomaiset toimittivat Regierungspräsidium Darmstadtin yksikön IV/Wiesbaden antaman määräyksen, jossa asetetaan matkapuhelinta Expert XP-Ex-1 koskeva myyntikielto, ja esittivät päätelmiensä tueksi asiaa koskevat perustelut, raportit ja kirjeenvaihdon sekä matkapuhelinta XP-Ex-1 koskevan KEMAn laaturaportin N:o 211518000/A.
            
         
               (7)
            
            
               Saksan viranomaisten mukaan kyseinen matkapuhelin ei täytä direktiivissä 94/9/EY laiteluokkaan 2 kuuluville sähkölaitteille asetettuja olennaisia turvallisuus- ja terveysvaatimuksia: vian ilmetessä se voi kipinöidä vaarallisesti, minkä vuoksi luonnostaan vaarattoman suojausrakennetta koskevat vaatimukset eivät täyty. Saksan viranomaisten päätelmän mukaan tuotteen käyttö tilaluokan 1 ympäristöissä (laiteluokka 2 G) ei ole turvallista ja aiheuttaa todellisen syttymisvaaran tarkoituksen mukaisessa käytössä.
            
         
               (8)
            
            
               Komissio lähetti 8 päivänä huhtikuuta 2011 valmistajalle (Experts Intrinsic Safety Specialists) ja EY-tyyppitarkastustodistuksen myöntäneelle ilmoitetulle laitokselle (BKIEx – ExVÁ Robbanásbiztos Berendezések Vizgáló Állomása Kft) kirjeen, jossa niitä pyydettiin esittämään huomautuksensa Saksan viranomaisten toteuttamasta toimenpiteestä.
            
         
               (9)
            
            
               Tähän mennessä ei ole saatu vastauksia.
            
         
               (10)
            
            
               Käytettävissä olevien asiakirjojen perusteella ja ottaen huomioon esitetyt huomautukset tai sen, että huomautuksia ei ole esitetty, komissio katsoo, että matkapuhelin ”XP-Ex-1” ei täytä direktiivin 94/9/EY 3 artiklassa tarkoitettuja ja liitteessä II – erityisesti sen kohdissa 1.0.5 (Merkintä) ja 1.3 (Mahdolliset syttymislähteet) – esitettyjä olennaisia turvallisuus- ja terveysvaatimuksia. Nämä vaatimustenvastaisuudet ja niihin liittyvät tekniset puutteet aiheuttavat vakavan riskin käyttäjille,
            
         ON HYVÄKSYNYT TÄMÄN PÄÄTÖKSEN:
   1 artikla
   Saksan viranomaisten toteuttama toimenpide, jolla kielletään merkkiä ja tyyppiä XP-EX-1 olevan, yrityksen Experts Intrinsic Safety Specialists valmistamien matkapuhelinten markkinoille saattaminen ja määrätään ne poistettavaksi markkinoilta/jälleenmyyjiltä, on perusteltu.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 14 päivänä marraskuuta 2011.
      
         
            Komission puolesta
         
         Antonio TAJANI
         
            Varapuheenjohtaja
         
      
   
   
      (1)  EYVL L 100, 19.4.1994, s. 1.